Langioja
68°46′32″ š. pl. 15°31′44″ r. ilg.﻿ / ﻿68.77556°š. pl. 15.52889°r. ilg.﻿ / 68.77556; 15.52889 Langioja (norv. Langøya) – Norvegijai priklausanti sala, esanti Norvegijos jūroje, Vesteroleno salyne. Tai trečia pagal dydį Norvegijos sala (neskaitant Svalbardo). Jos plotas – 850,2 km². Paviršius kalnuotas; didžiausias aukštis 763 m. Krantai išraižyti fjordų (pvz., Eidsfjordenas), yra ežerų (Alsvogvatnetas). Plyti pievos, kadagynai, pelkės. Saloje gyvena apie 20 000 gyventojų. Verčiamasi avių auginimu, žvejyba, turizmu. Didžiausia gyvenvietė – Sortlandas. Langioja tiltu sujungta su Hinioja. Salos kraštovaizdis Guvogas Malnesfjordas